Pæling dagsins: Það þarf að fylgjast betur með spekilekanum
Greinasafn|Pæling dagsins: Það þarf að fylgjast betur með spekilekanum
NæstNýr Walkman frá Sony á markað, mun kosta yfir 140 þúsund krónur|
Að und­an­förnu höfum við á Kjarn­anum verið að fjalla tölu­vert um stóra sam­heng­ið, ekki síst eftir að Magnús Karl Magn­ús­son, for­seti lækna­deildar Háskóla Íslands og pró­fessor í lyfja- og eit­ur­efna­fræð­um, skrif­aði skýra og vel skrif­aða grein um það. Það vill svo til að blaða­menn Kjarn­ans hafa fylgst þokka­lega með ákveðnum atriðum í hinum stóra sam­hengi, einkum þegar kemur að speki­leka frá land­inu eftir hrun­ið, og skrifað um hann frétt­ir. Eitt hefur vakið athygli bréf­rit­ara. Þjóð­skrá og Hag­stofa Íslands hafa ekki náð að setja upp feril sem fangar upp­lýs­ingar um menntun fólks sem flyst frá land­inu, og síðan safnað upp­lýs­ingum um það sam­an. Þetta er baga­legt. Fyrir vikið eru ekki nægi­lega áreið­an­legar upp­lýs­ingar fyrir hendi um það hvernig mannauður sam­fé­lags­ins er að þró­ast. Von­andi verður þessu kippt í lið­inn sem allra fyrst. En því miður hefði verið betra að búa við þetta þegar gengi krón­unnar féll, fjár­mála­kerfið hrundi og hafta­bú­skap var komið á. Þá varð til ný staða fyrir margt fólk með alþjóð­lega mennt­un, og það fór að toga í margt fólk að búa erlend­is.
Orðafjöldi: 216 Færslan var síðast uppfærð: 20. október 2015, kl. 12:42
NæstNýr Walkman frá Sony á markað, mun ko...